**Rady k bezproblémovej adaptácii dieťaťa**

**na vstup do kolektívu**

Vstup do materskej školy je v živote dieťaťa významným okamihom. Dieťa zostáva bez blízkeho kontaktu s rodičmi a stáva sa členom rovesníkov, pričom u neho dochádza k sekundárnej **sociálizácii**.

**Proces adaptácie** má rôzny priebeh. Často krát býva pre dieťa náročný a je na nás , dospelých, aby sme mu pomohli ho zvládnuť čo najplynulejšie.

1. **Oboznámte dieťa (i seba)** čo ho v materskej škole čaká, osmeľujte ho, **bez zastrašovania** rozprávajte o škole, činnostiach – zbavíte dieťa strachu z neznámeho.
2. **Uistite dieťa, že sa vrátite v dohodnutú dobu.**
3. Vytvorte pozitívnu rannú atmosféru – **pokojné vstávanie a cesta do školy.**
4. **Sľubujte iba to, čo môžete splniť** (prídem pred spaním a pod.).
5. S učiteľkou **komunikujte** s úsmevom, výhrady neriešte pred dieťaťom.
6. **Dlhšie rozhovory** s učiteľkou si **odložte** na popoludnie, odovzdávanie a **lúčenie** sa s dieťaťom čo najviac **skracujte.**
7. **Informujte** a **upozornite** učiteľku na zvláštnosti týkajúce sa Vášho dieťaťa (zlozvyky, alergie).
8. **Komunikujte** o dianí v škole **s dieťaťom**, informujte sa, pýtajte sa ako prežilo deň (či si spal a čo si jedol je máličko).
9. Buďte **bez pocitu viny**, že je Vaše dieťa v škole, dieťa ho vycíti.
10. **Tešte sa** spolu s ním na každý nový deň v materskej škole.